wickkiey/tamil-wikipedia-chunked huggingface dataset:
# தொல்காப்பியம் உயிர் மயங்கியல் செய்திகள்

## ஆகார ஈறு

திரிபு
- அ-ஈறு வந்தது போல் வரும் -19
:<small> தாராக் கடிது</small>
- செய்யா என்னும் வினையெஞ்சு கிளவியும் அகர-ஈற்றில் வந்தது போல் வரும் -20
:<small> உண்ணாக் கொண்டான், உண்ணாக் கொற்றன்</small>
- உம்மை எஞ்சிய இருபெயர்த் தொகைமொழி அ பெற்று வரும் -21
:<small> உவாஅப் பதினான்கு (பௌர்ணமியும் பதினான்கு நாளும்)</small>
இயல்பு -22
- ஆ முன் இயல்பு
:<small> ஆ குறிது, சிறிது, தீது, பெரிது</small>
- மா மின் இயல்பு
:<small> மா குறிது, சிறிது, தீது, பெரிது</small>
- விளிப்பெயர்க் கிளவி முன் இயல்பு
:<small> ஊர காண், செல், தா, போ</small>
- யா என் வினா முன் இயல்பு
:<small> யா குறிய, சிறிய, தீய, பெரிய</small>
- பலவற்று இறுதி முன் இயல்பு
:<small> உண்ணா குதிரை, தின்னா குதிரை, செந்நாய், தகர், பன்றி</small>
- ஏவல் குறித்த உரையசை மியா முன் இயல்பு
:<small> கேண்மியா கொற்றா, சாத்தா, தேவா, பூதா</small>
- தன்தொழில் உரைக்கும் வினா முன் இயல்பு
:<small> உண்கா (உண்ணட்டுமா) கொற்றா, சாத்தா, தேவா, பூதா</small>
வேற்றுமையில்
- வேற்றுமைப் பொருளில் மிகும் -23
:<small> தாராக்கால், (தாரா என்னும் பறவை) சிறகு, தலை, புறம்</small>
- குறியதன் முன் வரும் ஆ அகரம் பெறும் -24
:<small> பலாஅக்கோடு, செதில், தோல், பூ</small>
- ஓரெழுத்து மொழி முன் அ பெறும் -24
:<small> காஅக்குறை (கா = துலை, தராசு) காஅச்செய்கை, காஅத்தலை, காஅப்புறம்</small>
- இரா என்னும் சொல்லுக்கு அகரம் இல்லை. -25
:<small> இராக்கொண்டான் (இரவில் கொண்டான்)</small>
- நிலா என்னும் சொல் அத்துச்சாரியை பெறும். -26
:<small> நிலாத்துக் கொண்டான் (நிலா வெளிச்சத்தில் கொண்டான்) சென்றான், தந்தான், போயினான்</small>
- யா, பிடா, தளா மரப்பெயர்கள் மெல்லெழுத்து மிகும் -27
:<small> யாஅங்கோடு, பிடாஅங்கோடு, தளாஅங்கோடு, செதில், தோல், புறம்</small>
- யா, பிடா, தளா வல்லெழுத்து மிகினும் மானம் (குற்றம்) இல்லை -28
:<small> யாஅக்கோடு, பிடாஅக்கோடு, தளாஅக்கோடு, செதில், தோல், புறம்</small>
- மாமரம் -29 மாஅங்கோடு எனவும் வரும்
- ஆ (பசு) -30 ஆன்கோடு என வரும்
- மா (விலங்கு) -29 மான்கோடு என வரும்
- ஆனநெய் -30 என வருதலும் உண்டு
- ஆன் முன் பீ வரின் ஆப்பி என அமையும் -31
- சுறா என்னும் சொல் -32 “சுறவுக் கோட்டு அன்ன முன்னிலைத் தாழை” என வரும் (தாழம்பூ சுறாமீன் கொம்பு போல் இருக்கும்)
# தொல்காப்பியம் உயிர் மயங்கியல் செய்திகள்

## இகர ஈறு

திரிபு
- இ முடிவு வேற்றுமையில் வல்லெழுத்து மிகும் -33
:<small> கிளிக்கால், கிளிச்சிறகு, கிளித்தலை, கிளிப்புறம்</small>
- இனிக் கொண்டான் (இனி என்பது காலம் காட்டும் பெயர்) -34,
- அணிக் கொண்டான் (அணி = அந்த இடம்) -34,
- தேடிக்கொண்டான் (வினையெஞ்சு கிளவி) -34, என வரும்
- இன்றி என்னும் வினையெச்சம் செய்யுளில் இன்று என வரும் -35
: <small>‘உப்பின்று புற்கை உண்கமா கொற்கையோனே’ (கொற்றையான் புல்லரிசி உணவை உப்பில்லாமல் உண்பானாகுக)</small>
- சுட்டு முன் சொன்னது போல் வரும் -36
:<small> இஞ்ஞாலம், இந்நூல், இம்மணி, இவ்யாழ், இவ்வட்டு, இவ்வடை, இவ்வாடை, இவ்வௌவியம்</small>
- தூணிப்பதக்கு -37 என முன்போல் வரும்
- நாழி + உரி என்பது நாடுரி என வரும் -38
- பனி என்னும் சொல் பனியத்துக் கொண்டான், பனியிற் கொண்டான் என வரும் -39
- வளி என்னும் சொல் வளியத்துக் கொண்டான், வளியிற் கொண்டான் என வரும் -40
- உதிமரக் கிளவி உதிங்கோடு என மெல்லெழுத்து மிகும் -41
- புளிமரக் கிளவி புளியங்கோடு என அம் சாரியை பெறும் -42
- புளி என்பது புளிப்புச் சுவையை உணர்த்தின் புளிங்கூழ் என வரும் -43
- புளிப்புச் சுவை புளிக்கூழ் என வல்லெழுத்தும் பெறும் -44
- பரணி என்பது போன்ற நாளைக் குறிப்பது போன்ற பெயர் பரணியாற் கொண்டான் என்பது போல் வரும் -45
- ஆடி என்பது போல் திங்களைக் குறிக்கும் பெயராயின் ஆடிக்குக் கொண்டான் என இக்குச்சாரியை பெற்று வரும் -46
# தொல்காப்பியம் உயிர் மயங்கியல் செய்திகள்

## ஈகார ஈறு

- ஈ இறுதி தீக்கடிது என ஒற்று மிகும் -47
- நீ, பீ, மீ என்னும் சொற்கள் இயல்பாக முடியும் -48
:<small> நீ குறியை, பீ குறிது, மீகண் (மேல்கண்)</small>
- மீ என்னும் இடத்தைக் குறிக்கும் சொல் வல்லினம் மிக்கு முடிவதும் உண்டு -49
:<small> மீக்கோள், மீப்பல்</small>
- வேற்றுமைக் கண்ணும் எற்று மிகும் -50
:<small> ஈக்கால், ஈச்சிறகு, ஈத்தலை, ஈப்புறம்</small>
- நீ என் ஒருபெயர் உருபியல் நிலையும் -51
:<small> நின்கை, நின்செவி, நின்தலை, நின்பல்</small>
# தொல்காப்பியம் உயிர் மயங்கியல் செய்திகள்

## உகர ஈறு

- உகர இறுதி அகர இறுதி போல் அமையும் -52
:<small> கடுக்குறிது, கடுச்சிறிது, கடுத்தீது, படுப்பெரிது</small>
- சுட்டெழுத்து முன்னும் அ-சுட்டு போல் முடியும் -53
:<small> உக்கொற்றன், உச்சாத்தன், உத்தேவன், உப்பூதன்</small>
- உஞ்ஞாண், உந்நூல், உம்மணி, உவ்யாழ், உவ்வட்டு, உவ்வணில், உவ்வாடை -54
- அது, இது, உது என்னும் சுட்டு முன் அன்று என்னும் சொல் வரும்போது அதாஅன்று, இதாஅன்று, உதாஅன்று எனச் செய்யுளில் வரும் -55
- அது என்னும் சொல் அதை என ஐ பெற்று வரும்போது அதைமற்றம்ம என வரும் -56
- வேற்றுமைப் பொருளில் முன் சொன்னது போல் வரும் -57
:<small> கடுக்காய்</small>
- எரு, செரு என்னும் சொற்கள் -58
:<small> எருவங்குழி (அம் இடைச்சொல் பெற்று வந்தது), செருவக்களம் (செரு + அம்(அக்) + களம்) என வரும்</small>
- பழு என்பது போன்ற சொல் பழூஉப்பல் என்பது போல் உகரம் பெற்று வரும் -59
- ஒடு என்னும் மரப்பெயர் உதி என்னும் மரப்பெயர் போல் வரும் -60
: <small>ஒடுங்கோடு</small>
- அது போன்ற சுட்டுமுதல் இறுதி உருபியலில் சொன்னதுபோல் வரும் -61
:<small> அதனை, இதனை, உதனை, (எதனை)</small>
# தொல்காப்பியம் உயிர் மயங்கியல் செய்திகள்

## ஊகார ஈறு

- ஊ இறுதி ஆ இறுதி போல் வரும் -62
:<small>கொண்மூக்கடிது</small>
- வினையெச்சம் உண்ணூக்கொண்டான் என வரும் -63
- முன்னிலைக் கிளவி கைதூக்கொற்றா என வரும் -63
- வேற்றுமை ஆயின் கொண்மூக்குழாம் (மேகக்கூட்டம்) என மிக்கு வரும் -64
- குற்றெழுத்து இம்பர் உடூஉக்குறை என்பது போல் உகரம் பெற்று வரும் -65
- ஓரெழுத்து மொழி முன்னும் உகரம் பெற்று வரும் -65
:<small> தூஉக்குறை (தூக்கு அளவு நிறையில் குறை)</small>
- பூ என்னும் பெயர் பூங்கொடி (அழகிய கொடி), பூக்கொடி (பூவை உடைய கொடி) என வரும் -66
- ஊ என்னும் பெயர் ஆ என்னும் பெயர் போல் வரும் -67
:<small> ஊன்குறை</small>
- ஊ என்னும் பெயர் அக்கு என்னும் சாரியை பெற்றும் வரும் -68
:<small> ஊனக்குறை</small>
- ஆடூஉ, மகடூஉ என்னும் சொற்கள் இன்-சாரியை பெறும் -69
:<small> ஆடூஉவின் கை, மகடூஉவின் கை</small>
# தொல்காப்பியம் உயிர் மயங்கியல் செய்திகள்

## எகர, ஒகர ஈறுகள்

எ ஒ எழுத்துக்கள் மொழியில் ஈற்றெழுத்தாக வருவதில்லை. முன்னிலை விளியில் அளபெடையாக வரும். இவற்றை இடைச்சொல் எனக் கொள்ளுதல் வேண்டும்.
- அப்போது ஏஎ கொண்டான் (அம்பைப் கொண்டான்), ஓஒ கொண்டான் (மதகு அடைக்கும் பலகையைப் பற்றிக்கொண்டான்) என வரும் -70
- தேற்ற ஏகாரத்தில் யானேஎ கொண்டேன் என வரும் -71
- சிறப்பு ஓகாரத்தில் அவனோஒ கொண்டான் (வியப்பு) என வரும் -71
# தொல்காப்பியம் உயிர் மயங்கியல் செய்திகள்

## ஏகார ஈறு

- ஏகாரத்தில் முடியும் சொல் ஊகாரத்தில் முடியும் சொல் போலப் புணரும் -72
:<small> சேக்கடிது (சே மரம் கடுமையானது)</small>
- மாறுகொள் எச்சம் இயல்பாகும் -73
:<small> யானே கொண்டேன், (நானே கொண்டேனா)</small>
- வினாவின் ஏ இயல்காகும் -73
:<small> நீயே கொண்டாய் (நீயா கொண்டாய்)</small>
- எண் ஏகாரம் இயல்பாகும் -73
:<small> கொற்றனே சாத்தனே தேவனே பூதனே போயினர்</small>
- வேற்றுமையில் வல்லொற்று மிகும் -74
:<small> வேக்குடம் (குயவன் சூலையில் வேதலை உடைய குடம்)</small>
- ஏ என்னும் சொல்லுக்கு எ சேர்ந்து வரும். -75
: <small>ஏஎக்கொட்டில் (அம்பு வைத்திருக்கும் கூடம்), ஏஎச்சாலை, ஏஎத்தூதை (அம்பறாத் தூணி), ஏஎப்புழை (அம்பு எய்த துளை)</small>
- சே என்பது மரத்தைக் குறித்தால் ஒடு என்னும் மரம் புணர்ந்தது போல் புணரும் -76
:<small> சேங்கோடு, சேஞ்செதிள், சேந்தோல், சேப்பூ</small>
- சே என்னும் சொல் பெற்றத்தைக் குறித்தால் இன்-சாரியை பெறும் -77
:<small> சேவின் கோடு, சேவின் செவி, சேவின் தலே, சேவின் புறம்</small>
# தொல்காப்பியம் உயிர் மயங்கியல் செய்திகள்

## ஐகார ஈறு

- ஐ இறுதி வேற்றுமையில் வல்லெழுத்து மிகும் -78
:<small> யானைக்கோடு</small>
- அவை என்னும் சுட்டு உருபியலில் சொன்னபடி முடியும். -79
:<small> அவையற்றுக்கோடு, அவற்றுக்கோடு</small>
- விசை, ஞெமை மரக்கிளவிகள் சே மரத்துக்குச் சொல்லப்பட்ட விதியில் முடியும் -80
:<small> விரைங்கோடு, ஞெமைங்கோடு</small>
- பனை, அரை, ஆவிரை மரப்பெயர்கள் அம்-சாரியை பெற்று வரும். பனை சொல்லில் ஐ கெடும் -81
:<small> பனங்காய், அரையங்கோடு, ஆவிரங்கோடு</small>
- பனை முன் அட்டு வந்தால் பனாஅட்டு என முடியும் -82
- பனை முன் கொடி வந்தால் பனைக்கொடி என முடியும் -83
- திங்களைக் குறிப்பிடும் ஐ இறுதியும், நாளைக் குறிப்பிடும் ஐ இறுதியும் முந்து கிளந்தவாறு முடியும் -84
:<small> சித்திரைக்குக் கொண்டான் (சித்திரை மாதம்), கேட்டையாற் கொண்டான் (கேட்டை நாள்)</small>
- மழை என்னும் சொல் வளி என்னும் சொல்லுக்குச் சொன்னதுபோல் முடியும் -85
:<small> மழையத்துக் கொண்டான்</small>
- வேட்கை + அவா என்பது செய்யுளில் வேணவா என வரும் -86
# தொல்காப்பியம் உயிர் மயங்கியல் செய்திகள்

## ஓகார ஈறு

- ஓ இறுதி ஏ இறுதிபோல் முடியும் -87
:<small> ஓக்கடிது (ஓ = மதகு அடைக்கும் பலகை “ஓ இறந்து ஒலிக்கும் ஒலி” – சிலப்பதிகாரம்)</small>
- மாறுகொள் எச்சம், வினா, ஐயம் ஆகிய பொருள்களில் வரும் ஓ இயற்கையில் முடியும் -88
:<small> யானோ கொண்டேன் (யான் கொள்ளவில்லை என்னும் பொருளைத் தரும்போது), நீயோ கொண்டாய் (வினா), பத்தோ பதினொன்றோ (ஐயம்)</small>
- கொளலோ கொண்டான் (மற்றொன்றும் செய்தான் என்பதைக் குறிக்கும் மொழிந்தவற்று எச்சம்) -89
- வேற்றுமைக்கண் ஒ எடையில் வரும் -90
:<small> ஓஒக்கடுமை</small>
- இல் என்னும் சொல் வந்தால் இயற்கை -91
:<small> கோ + இல் = கோயில் (ஊருக்குத் தலைமையான இல்லம்), கோவில் (அரசன் இல்லம்)</small>
- உருபியலில் சொன்னபடி வருவதும் உண்டு -92
:<small> கோஒன் கை (அரசன் கை)</small>
# தொல்காப்பியம் உயிர் மயங்கியல் செய்திகள்

## ஔகார ஈறு

ஔ எழுத்தில் முடியும் சொல்கள் இரண்டு. அவை கௌ, வௌ.
- இவை இடையில் உ பெற்று வரும் -93
:<small> கௌவுக்கடிது, வௌவுக்கடிது (கௌ = வாயால் கௌவு) (வௌ = பிறர் பொருளைப் பிடுங்கிக்கொள்)</small>
# தொல்காப்பியம் உயிர் மயங்கியல் செய்திகள்

## இணைப்பு

- தொல்காப்பியம் உயிர்மயங்கியல் நூற்பா
- தொல்காப்பியம் உயிர் மயங்கியல் - நூற்பாவுடன் செய்தி
# இதயம் (இதழ்)

**இதயம்** 1970 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் சி. மகேஸ்வரன் ஆவார். இது சிறுகதை, புதுக்கவிதை என மக்களை ஈர்க்கிற படைப்பாக்கங்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# இதயம் (இதழ்)

## உசாத்துணைகள்

- நாள் ஒரு நூல்
# சாளரம் (இதழ்)

**சாளரம்** 1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது துணுக்குச் செய்திகள், புதுக்கவிதை, கட்டுரை, அறிவியல், அரசியல், மருத்துவம், இலக்கியம் எனப் பன்முக படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# சாளரம் (இதழ்)

## உசாத்துணைகள்

- நாள் ஒரு நூல்
# அருணோதயம் (இதழ்)

**அருணோதயம்** 1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் கே. பி. சாரதி ஆவார். இது மக்களை ஈர்க்கிற பல்சுவை படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# அருணோதயம் (இதழ்)

## உசாத்துணைகள்

- நாள் ஒரு நூல்
# மலர் (இதழ்)

**மலர்** 1970 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் இரா.நாகலிங்கம் ஆவார். இது கதை, கட்டுரை, கவிதை, நூல் விமர்சனம் என பல்சுவை படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# மலர் (இதழ்)

## உசாத்துணைகள்

- நாள் ஒரு நூல்
# வைத்தியன் (இதழ்)

**வைத்தியன்** 1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க. ச. பரிபூரணாநந்தர் ஆவார். இது மருத்துவக் குறிப்புகள், செய்திகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# வைத்தியன் (இதழ்)

## உசாத்துணைகள்

- நாள் ஒரு நூல்
# வயல் (இதழ்)

**வயல்** 1980 களில் இலங்கையில் இருந்து காலாண்டுக்கு ஒருமுறை வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது கலை இலக்கிய சமூக அறிவியல் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# வயல் (இதழ்)

## உசாத்துணைகள்

- நாள் ஒரு நூல்
# விக்கிப்பீடியா:தானியங்கிக் கட்டுரையாக்கம் - இதழ்கள்

## subject_data.txt

<pre>
அருணோதயம் (இதழ்); 1940; இந்தியாவில்; மாதாந்தம்; கே.பி.சாரதி; மக்களை ஈர்க்கிற படைப்புகளமைந்த பல்சுவை படைப்புக்களை; இந்தியத்; கலை இலக்கிய
</pre>
<pre>
தமிழ்த்தேன் (இதழ்); 1960; இந்தியாவில்; மாதாந்தம்; எம்.சி.கண்ணபிரானார்; கதை, கவிதை, துணுக்குகளை முதன்மைப் படுத்தி; இந்தியத்; கலை இலக்கிய
</pre>
<pre>
வைத்தியன் (இதழ்); 1980; இலங்கையில்; மாதாந்தம்; க.ச. பரிபூரணாநந்தர்; மருத்துவக் குறிப்புகள், செய்திகளை; இலங்கைத்; மருத்துவத்
</pre>
<pre>
வயல் (இதழ்); 1980; இலங்கையில்; காலாண்டுக்கு ஒருமுறை; ஆசிரியர் குழு; கலை இலக்கிய சமூக அறிவியல் படைப்புக்களை; இலங்கைத்; கலை இலக்கிய
</pre>
# விக்கிப்பீடியா:தானியங்கிக் கட்டுரையாக்கம் - இதழ்கள்

## generate_dict.py

<pre>
1. !/usr/bin/python2.6
1. -*- coding: utf-8 -*-  
1. Project: Tamil Wikipedia Bot Scripts
1. Name: generate_dict.py
1. Date: Aug 1, 2008
1. About: This file will read txt data, and produce dict.py  
1. Read the data file
fr = open('subject_data.txt', 'r')
1. This is output file that will be used by pagefromfile.py
fw = open('dict.txt', 'w')  
start = ""
stop = ""  
1. The following blocak will
1. Read each line of the data file
1. Split the line by comma
1. Add the appropriate sentences to generate the dict.py  
for line in fr:
string_data = line.split(";")
print string_data[0]
fw.write(start + "\n")
fw.write("**" + string_data[0].strip + "**" + "\n")
fw.write("**" + string_data[0].strip + "**" + string_data[1].strip + " களில் " + string_data[2].strip + " இருந்து " + string_data[3].strip +" வெளிவந்த தமிழ் சிற்றிதழ் ஆகும். ")
if (string_data[4].strip) == "ஆசிரியர் குழு":
fw.write("இந்த இதழுக்கு ஓர் ஆசிரியர் குழு பொறுப்பாக இருக்கிறது.")
else:
fw.write("இதன் ஆசிரியர் " + string_data[4].strip + " ஆவார். ")
fw.write("இது " + string_data[5].strip + " வெளியிட்டது. ")
fw.write("இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.")
fw.write("\n\n")
fw.write("== உசாத்துணைகள் ==\n")
fw.write("* நாள் ஒரு நூல்")
fw.write("\n\n")
fw.write("\n")
if string_data[6].strip == "இலங்கைத்":
fw.write("\n")
else:
fw.write("\n")
fw.write("\n")  
fw.write("\n" + stop + "\n")  
fw.close
fr.close
</pre>
# விக்கிப்பீடியா:தானியங்கிக் கட்டுரையாக்கம் - இதழ்கள்

## dict.txt

<pre>  
**அருணோதயம் (இதழ்)**
**அருணோதயம் (இதழ்)**1940 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் கே.பி.சாரதி ஆவார். இது மக்களை ஈர்க்கிற படைப்புகளமைந்த பல்சுவை படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# விக்கிப்பீடியா:தானியங்கிக் கட்டுரையாக்கம் - இதழ்கள்

## உசாத்துணைகள்

- நாள் ஒரு நூல்  
**தமிழ்த்தேன் (இதழ்)**
**தமிழ்த்தேன் (இதழ்)**1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் எம்.சி.கண்ணபிரானார் ஆவார். இது கதை, கவிதை, துணுக்குகளை முதன்மைப் படுத்தி வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  
- நாள் ஒரு நூல்  
**வைத்தியன் (இதழ்)**
**வைத்தியன் (இதழ்)**1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க.ச. பரிபூரணாநந்தர் ஆவார். இது மருத்துவக் குறிப்புகள், செய்திகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  
- நாள் ஒரு நூல்  
**வயல் (இதழ்)**
**வயல் (இதழ்)**1980 களில் இலங்கையில் இருந்து காலாண்டுக்கு ஒருமுறை வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசியர் குழு பொறுப்பாக இருக்கிறது.இது கலை இலக்கிய சமூக அறிவியல் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.  
- நாள் ஒரு நூல்  
</pre>
# கருவமிலம்

**கருவமிலங்கள்** அல்லது **கருக்காடிகள்** (Nucleic acids) எனப்படுபவை உயிரினங்களின் வாழ்க்கைக்கு அத்தியாவசியமான டி.என்.ஏ (தாயனை அல்லது ஆக்சியகற்றப்பட்ட இரைபோ கருவமிலம்), ஆர்.என்.ஏ (ஆறனை அல்லது இரைபோ கருவமிலம்) என்பவற்றைக் கொண்ட உயிரியல் மூலக்கூறுகளாகும். இவையே உயிரினங்களின் அனைத்து உடலியங்கியல் தேவைகளுக்குமான புரதங்களை ஆக்கத் தேவையான அமினோ அமிலங்களுக்குரிய தகவல்களைக் கொண்டுள்ளன. இதனை 1871 இல் முதலில் அறிமுகப்படுத்தியவர் பிரிடிரிக் மியெசர் (Friedrich Miescher) ஆவார்.  
கருவமிலங்கள் இரைபோசு எனப்படும் ஐங்கரிம இனியம் ஒன்றையும், பொசுபேற்று மூலக்கூறு ஒன்றையும், நைதரசக் காரம் அல்லது நைதரச உப்புமூலம் ஒன்றையும் கொண்டு கட்டியமைக்கப்பட்ட நியூக்கிளியோட்டைடுக்களாலான நீண்ட சங்கிலியாலானவையாகும்.  
இது அனைத்து உயிரினங்களுக்கும் தேவையான நான்கு பெரிய பிரிவுகளில் அடங்கும் பருமூலக்கூறுகளில் ஒன்றாகும். இது தவிர்ந்த ஏனைய மூன்று பருமூலக்கூறுகளும் காபோவைதரேட்டுக்கள், புரதங்கள், லிப்பிட்டுக்கள் ஆகும்.
# கருவமிலம்

## வரலாறு

- பிரிடிரிக் மியெசர் என்பவரால் 1869 இல், கருவமிலம் கண்டுபிடிக்கப்பட்டது. இவர் வெண்குருதியணுக்களின் கருவில் இருந்து பொஸ்பேற்று மூலக்கூறுகளை அதிகளவில் கொண்ட, சில வேதிப்பொருட்களைப் பிரித்தெடுத்தார். அதனை அவர் நியூக்கிளின் (Nuclein) எனப் பெயரிட்டார். அதுவே தற்போது நியூகிளிக்கமிலங்கள் அல்லது கருவமிலங்கள் என அறியப்படுகின்றன.
- வில்லியம் அஸ்ற்பரி (William Astbury) என்பவரும் பெல் (Bell) என்பவரும் இணைந்து டி.என்.ஏ க்குரிய எக்ஸ் கதிர் படமொன்றை வெளியிட்டனர்.
- 1953 இல் வாட்சன், மற்றும் கிரிக் என்ற இருவரும் இணைந்து கருவமிலங்களின் மூலக்கூற்றுக் கட்டமைப்பை வெளியிட்டனர்.  
புதிய உயிரியல் மற்றும் மருத்துவம்|மருத்துவ ஆய்வுகளில் இந்தக் கருவமிலங்கள் மிக முக்கிய பங்காற்றுவதுடன், மரபணுத்தொகை, தடய அறிவியல், உயிரித் தொழில்நுட்பம், மருந்து தயாரிப்பு போன்றவற்றிற்கும் ஒரு அடிப்படையை வழங்குகின்றது.
# கண்ணன் (இதழ்)

**கண்ணன்** 1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் ந. இராமரத்நம் ஆவார். இது அழகிய படங்கள், சுவையான கதைகள், அறிமுகங்கள், பேனா நண்பர்கள் போன்றவற்றை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# கண்ணன் (இதழ்)

## உசாத்துணைகள்

- நாள் ஒரு நூல்
# அல்வா (இதழ்)

**அல்வா** 1950 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் அருள்வாணன் ஆவார். இந்த இதழ் 1954 ஆம் ஆண்டு மே மாதம் தொடங்கப்பட்டது. இது சிறுவர் கதைகளை, அறிவியல் செய்திகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன. இதன் விலை அரையணாவாக இருந்தது.
# அணில் மாமா (இதழ்)

**அணில் மாமா** 1950களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் புவிவேந்தன் ஆவார். இது அழகிய படங்களுடன் சுவையாகக் கதை, துணுக்கு, செய்திகளை வண்ணத்தில் அச்சாக்கி வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# தமிழமுது (இதழ்)

**தமிழமுது** 1970 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் பா. சிவபாலன் ஆவார். இது சிறுகதை, கவிதை, விமர்சனம் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# தமிழமுது (இதழ்)

## உசாத்துணைகள்

- நாள் ஒரு நூல்
# வசந்தம் (இதழ்)

**வசந்தம்** 1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க. கோணேஸ்வரன் ஆவார். இது பொது மக்களுடைய படைப்பாக்கங்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# வசந்தம் (இதழ்)

## உசாத்துணைகள்

- நாள் ஒரு நூல்
# களனி (இதழ்)

**களனி** 1970 களில் இலங்கையில் இருந்து காலாண்டும் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இது அரசியல், சமூகவியல், இலக்கியக் கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# களனி (இதழ்)

## உசாத்துணைகள்

- நாள் ஒரு நூல்
# தமிழ்ச் சிற்றிதழ்

தமிழ் மொழியில் வெளிவந்த சிற்றிதழ்கள் தமிழ்ச் சிற்றிதழ்கள் ஆகும். தமிழ் இதழியலில் எண்ணிக்கையிலும், ஆழத்திலும், பரப்பிலும் சிற்றிதழ்களே பெரிய தாக்கத்தை ஏற்படுத்தி உள்ளன. **சிற்றிதழ்** என்பது தீவிரமான உள்ளடக்கத்துடன் ஒரு குறிப்பிட்ட வாசகர்களைச் சென்றைடையும் இதழ் ஆகும். கட்டுரை, கருத்துரை, விமர்சனம், திறனாய்வு, துறை ஆய்வு, விவாதம், நேர்காணல், செய்யுள், கவிதை, உரைவீச்சு, சிறுகதை, தொடர்கதை, துணுக்குகள், நகைச்சுவை, சித்திரக்கதை எனப் பல்வேறுவகைப்பட்ட ஆக்கங்களை ஒரு சிற்றிதழ் தாங்கிவரும். சிற்றிதழின் முதன்மை நோக்கம் கருத்துப்பகிர்வே. அதாவது வியாபார நோக்கில் இலாபம் ஈட்டுவதைச் சிற்றிதழ் பொதுவாக முதன்மைக் குறிக்கோளாய்க் கொள்வதில்லை.
# தமிழ்ச் சிற்றிதழ்

## கருத்துருவாக்கத்தில் பங்கு

தமிழ் மொழியின் கருத்துருவாக்கத்தில் சிற்றிதழின் பங்கு கணிசமானது. இது வணிக நோக்கில் அமையாததால் கூடிய விமர்சன கருத்து, சுதந்திரத்தைக் கொண்டது. புனிதங்களைக் கட்டுடைப்பதிலும் அதிகாரத்தைக் கேள்விக்குட்படுத்துவதிலும் சிற்றிதழ் பங்கு கொள்கின்றது. விளிம்புநிலை மனிதர்களைப் பற்றியும், பொதுக் கவனத்தைப் பெறாத பிரச்சினைகள் பற்றியும் சிற்றிதழ் குரல் எழுப்புகிறது. கலக்காரர்களின் குரல்களை ஒலிக்க செய்கிறது. சிற்றிதழ் சமூகத்தின் தொடர் கதையாடலின் ஒரு களமாக இருக்கிறது. துறைசார் விடயங்களை ஆய்வுகுட்படுத்தி ஆவணப்படுத்துகிறது.  
இருப்பினும், “சிற்றிதழ் என்றாலே சிறந்த இதழ் என்றுதான் அர்த்தம். இதைத்தான் தற்போது சீரிதழ் என்றும் சொல்லி வருகிறார்கள். "எதிர்காலத்தில் தமிழ்ச் சூழலில் ஒரு மாற்றம் ஏற்பட வேண்டுமானால் அது சிற்றிதழ்களால் மட்டுமே நிகழும் என்பதை உறுதியாகச் சொல்லலாம்” என்று சிற்றிதழ்களுக்கு நம்பிக்கையூட்டுகிறார் உலகத் தமிழ்ச் சிற்றிதழ்கள் சங்கத்தின் தலைவர் கவிஞர் வதிலை பிரபா.
# தமிழ்ச் சிற்றிதழ்

## கருத்து வெளிப்பாட்டில் பங்கு

வணிக இதழ்களின் செயல்பாட்டில் பிடித்தமில்லாத நிலையிலும், ஒரு படைப்பாளன் தனது படைப்புகளைப் பத்திரிகைகளுக்கு அனுப்பி அவை வெளியிடப்படாமல் நிராகரிக்கப்படும் நிலையிலும் தனது கருத்துகளை மாற்று வழியில் வெளிப்படுத்த விரும்பியவர்கள் கொண்டு வந்ததுதான் பெரும்பான்மையான சிற்றிதழ்கள். இந்தச் சிற்றிதழ்களின் பெயர்கள் கூட சற்று வித்தியாசமாக இருக்கும். சில சிற்றிதழ்களுக்கு ஓரெழுத்துத் தலைப்பாக ‘அ’, ‘ஓ’, ‘ழ’ என்று பெயரிடப்பட்டன. சில சிற்றிதழ்களுக்குச் ‘சுண்டெலி’, ‘வெட்டிப்பயல்’, ‘மாமியா’ என்று நகைச்சுவையாகப் பெயர்கள் வைக்கப்பட்டது. ‘இலக்கிய வட்டம்’, ‘கசடதபற’, ‘சதங்கை’, ‘சூறாவளி’ என்று சிறப்பான பெயர்கள் கூட சில சிற்றிதழ்களுக்கு வைக்கப்பட்டன.
# தமிழ்ச் சிற்றிதழ்

## வரலாறு

1959-ஆம் ஆண்டு சி. சு. செல்லப்பா அவர்கள் வெளியிட்ட எழுத்து சிற்றிதழ்களில் தொடக்க 1950-களில் சிற்றிதழ்களில் குறிப்பிடத்தக்கத்து.
# தமிழ்ச் சிற்றிதழ்

## எண்மிய வெளியீடுகள்

தமிழம் பலநூறு சிற்றிதழ்களை இணைய வழியே பகிர்கிறது. கீற்றில் பல சிற்றிதழ்கள் எண்மிய வடிவில் வெளியிடப்படுகின்றன. திண்ணை போன்ற இணைய இதழ்கள் பலவும் சிற்றிதழ்களை ஒத்தவை.
# தமிழ்ச் சிற்றிதழ்

## முபாரக்

**முபாரக்** இந்தியா, திருச்சியிலிருந்து 1975-ஆம் ஆண்டில் மாதமிரு முறை வெளிவந்த ஓர் இசுலாமிய முற்போக்கு இதழாகும். 'முபாரக்' என்ற அரபுப் பதம் 'வாழ்த்து' என்ற பொருளைத் தரும். இதன் ஆசிரியராக ஹனீப் என்பவர் இருந்தார். இதில் இசுலாமியக் கவிதைகள், கட்டுரைகள், கதைகள், ஆய்வுக் கட்டுரைகள் என்பன இடம்பெற்றிருந்தன.
# தமிழ்ச் சிற்றிதழ்

## சிற்றிதழ் செய்தி

சிற்றிதழ் 1990-களில் வெளிவந்த தமிழ் மாதாந்த சிற்றிதழ் ஆகும். இதன் ஆசிரியர் பொள்ளாச்சி நசன் ஆவார். இது தமிழ் சிற்றிதழ்கள் பற்றிய செய்திகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# தமிழ்ச் சிற்றிதழ்

## வானம்பாடி

வானம்பாடி, 1980-களில் இலங்கையில் இருந்து மாதாந்தம் வெளிவந்த தமிழ்ச் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருக்கிறது. இஃது ஈழமக்கள் படும் துயரங்களை உள்ளடக்கிய உரை வீச்சுகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# மாணாக்கன் (இதழ்)

**மாணாக்கன் **1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் வி. பொ. பழனிவேலன் ஆவார். இது தனித் தமிழும் தன்மதிப்பும் தழைக்க வேண்டும் என்று முனைப்புடன் படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# மாணாக்கன் (இதழ்)

## உசாத்துணைகள்

- நாள் ஒரு நூல்
# கைகாட்டி (இதழ்)

**கைகாட்டி** 1960 களில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் தமிழ்க்குடிமகன் ஆவார். இது தமிழ் மொழியின் வளர்ச்சிக்காக, உணர்வோடு, முனைப்புடன் மரபுப்பா, கட்டுரை, துணுக்கு போன்ற படைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# கைகாட்டி (இதழ்)

## உசாத்துணைகள்

- நாள் ஒரு நூல்
# டமாரம் (இதழ்)

**டமாரம்** 1940 களில் இந்தியாவில் இருந்து வாரம் இருமுறை வெளிவந்த தமிழ் சிற்றிதழ் ஆகும். இதன் ஆசிரியர் சுப. சொக்கலிங்கம் ஆவார். இது சிறுவர்களை ஈர்த்து, பல்சுவையோடு அறிவையும் வளர்க்கும் வண்ணம் கட்டுரைகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# டமாரம் (இதழ்)

## உசாத்துணைகள்

- நாள் ஒரு நூல்
# விக்கிப்பீடியா:முதற்பக்கக் கட்டுரைகள்/மே 29, 2011

**ஈப்போ** என்பது மலேசிய மாநகரங்களில் ஒரு முக்கியமான நகரம். இது பேராக் மாநிலத்தின் தலைப்பட்டணம். மலேசியாவில் மிகவும் சுத்தமான நகரம் என்றும் போற்றப்படுகிறது. சீன மொழியில் பாலோ என்று அழைக்கிறார்கள். ஈயத்தைத் தோண்டியெடுக்கப் பயன்படுத்தப்படும் ’எக்கி’ என்று பொருள். கோடீசுவரர்களின் சொர்க்க பூமி எனும் அடைமொழியும் அதற்கு உண்டு. மலிவான விலையில் பொருட்கள் கிடைக்கும் இடம் என்று பெருமையாகச் சொல்லப்படுவதும் உண்டு. இந்த நகரம் கோலாலம்பூரில் இருந்து 200 கி.மீ தொலைவில் வடக்கே உள்ளது. வடக்கு-தெற்கு நெடுஞ்சாலை வழியாகவும் ஈப்போ நகரத்தை அடைய முடியும். 2007 ஆம் ஆண்டின் கணக்கெடுப்பின் படி அதன் மக்கள் தொகை 710,798. 19 ஆம் நூற்றாண்டில் ஈப்போவில் வெள்ளீயம் பெரும் அளவில் தோண்டி எடுக்கப்பட்டது. சீனாவில் இருந்து இலட்சக்கணக்கான சீனர்கள் ஈப்போவில் குடியேறினர். இந்தியா, பர்மா, மற்றும் தாய்லாந்து போன்ற நாடுகளில் இருந்தும் ஆயிரக்கணக்கானோர் வணிகம் செய்ய வந்தனர். அதனால் மலேசியாவில் மிகவும் புகழ் பெற்ற நகரமாக ஈப்போ விளங்கியது. ஒரு கட்டத்தில் மலேசியாவின் இரண்டாவது பெரிய நகரமாகவும் ஆங்கிலேயர்களின் தலையாய நிர்வாகத் தளமாகவும் இருந்தது. *மேலும்..*
---  
**இம்மானுவேல் சேகரன்** (1924-1957) தலித் மக்களின் உரிமைகளுக்காக போராடிய ஒரு தலைவர். மேலாதிக்க வாதிகளால் படுகொலை செய்யப்பட்டவர். தமிழ்நாட்டின் தென் மாவட்டங்களில் வசிக்கும் தேவேந்திர இன மக்கள் ஒடுக்குமுறைக்கு எதிராக எழுச்சியுற்றமைக்கும், அவர்கள் சமூக ரீதியான அடையாளத்தை நிறுவியதற்கும் ஓர் அரசியல் சக்தியாக அணி திரள்வதற்கும் முக்கிய காரணமாக இருந்தவர். பள்ளியில் படித்துக் கொண்டிருந்த போதே இந்திய இராணுவத்தில் அவில்தாராகப் பொறுப்பேற்றிருந்தார். இராணுவத்திலிருந்து விடுப்பில் வந்தவர் தமது இன மக்களின் ஒடுக்கு முறைக்கு எதிரான எழுச்சியை ஒருமுகப்படுத்துவதற்காக, இராணுவத்தில் இருந்து விலகினார். "ஒடுக்கப்பட்டோர்களின் விடுதலை இயக்கம்" என்ற அமைப்பைத் தொடங்கினார். 1953 இல் இராமநாதபுரத்தில் "ஒடுக்கப்பட்டோர் எழுச்சி மாநாடு" நடத்தியனார். 1954 இல் முதுகுளத்தூரிலும், அருப்புக்கோட்டையிலும் தேநீர் கடைகளில் இரட்டை டம்ளர் முறையை எதிர்த்து போராட்டங்களையும், மாநாடுகளையும் நடத்தினார். 1957 இல் நடந்த தலித் மக்களுக்கெதிரான ஆதிக்க சாதிக் கலவரங்களுக்காக மாவட்ட ஆட்சியரால் நடத்தப்பட்ட அமைதிக்கூட்டத்தில் தலித்துகளின் சார்பில் கலந்து கொண்ட ஆறு பேரில் இமானுவேலும் ஒருவர். இதற்கு அடுத்த நாள் அவர் படுகொலை செய்யப்பட்டார். *மேலும்..*
# சென்னை நகராண்மைக் கழகம்

**சென்னை நகராண்மைக் கழகம்** (*Madras Municipal Corporation*) கிழக்கிந்திய கம்பெனி ஆட்சியில் சென்னை நகரத்தை நிருவாகம் செய்ய உருவாக்கப்பட்ட அமைப்பு. சென்னையின் ஆட்சித் தலைவராக புதிதாக நியமிக்கப்பட்ட ஹேல் என்பவர், சென்னை நகரத்திற்கு நகராண்மைக் கழகமும், நகரத் தந்தை பதவியும், டச்சுக் கிழக்கிந்தியத் தீவுகளில் நடைபெற்று வந்த நகராட்சி முறையை ஒட்டி ஏற்படுத்த தீர்மானங்களை நிறைவேற்றினார். முதலில் மூன்று ஆங்கிலேயர்களும், மூன்று பிரஞ்சுக்காரர்களும், இந்துக்கள், இசுலாமியர் ஆகியோர் சேர்ந்த 13 பேர்கள் கொண்ட மூப்பரவை (Aldermen Court) ஒன்று அமைக்கப்பட்டு, ஆண்டு தோறும் செப்டம்பர் மாதம் 29ம் தேதி நகரத் தந்தை தேர்தல் நடத்த வேண்டும் என தீர்மானிக்கப்பட்டது.
# சென்னை நகராண்மைக் கழகம்

## தோற்றம்

ஹேல் தீர்மானத்தின் படி, முதன் முதலாக சென்னை நகராண்மைக் கழகம், 1687 டிசம்பர் 30 அன்று இரண்டாம் ஜேம்ஸ் அரசனின் அனுமதியுடன் தொடங்கப்பட்டது. முதல் நகரத் தந்தையாக நத்தானியேல் இக்கின்ஸன் என்பவர் நியமிக்கப்பட்டார். நகராண்மைக் கழகத்தில், யூத, போர்ச்சுகீசிய, இந்து வர்த்தகர்கள் தலா மூன்று பேர் உறுப்பினர்களாக இருந்தனர். இவர்களில், கிழக்கிந்திய ஆங்கிலக் கழகத்துடன் வாணிகம் செய்துவந்த பேரி திம்மனின் சகோதரர் சின்ன வேங்கடாத்திரி, மூத வீரண்ணா, அலங்காத்தாப் பிள்ளை ஆகியோர் இந்துக்களின் சார்பில் உறுப்பினர்களாக இருந்தனர். பீரங்கிகள் முழங்க, வாத்தியங்கள் ஒலிக்க நகராண்மைக் கழகத் தொடக்கவிழா புனித ஜார்ஜ் கோட்டையில் நடைபெற்றது.  
1727 ஜூலை மாதம் நகராண்மை கழகம் திருத்தியமைக்கப்பட்டது. நகரத் தந்தையோடு 7 ஆங்கிலேயர்களும், 2 இந்தியர்களும் உறுப்பினர்களாக இருந்தனர். இந்திய சுதந்திரத்திற்கு பின் சென்னை நகராண்மைக் கழகம் என்பது சென்னை மாநகராட்சி என மாற்றப்பட்டது.
# சென்னை பெண்கள் மேனிலைப் பள்ளி, இராட்லர் தெரு

**சென்னை பெண்கள் மேனிலைப் பள்ளி, இராட்லர் தெரு** சென்னை நகரின் சூளைப் பகுதியில் அமைந்துள்ள மேல்நிலைப் பள்ளி, 24 ஆகஸ்டு 1945ல் வள்ளல் பாலைய்ய நாயுடு அவர்கள் வழங்கிய நிலத்தில், நடுநிலைப்பள்ளியாக தொடங்கப்பட்டது. 19 ஆகஸ்டு 1961ல் உயர்நிலைப்பள்ளியாகவும், 17 ஜூலை 1978ல் மேல்நிலைப் பள்ளியாகவும் தரம் உயர்ந்து, இன்று சூளைப் பகுதியில் ஏழை எளிய குடும்பங்களை சேர்ந்த பெண் குழந்தைகளின் கல்விக்கு பெரிதும் பயன்பட்டுவருகின்றது.
# சென்னை பெண்கள் மேனிலைப் பள்ளி, இராட்லர் தெரு

## நிர்வாகம் மற்றும் ஆசிரியர்கள்

இந்த சென்னைப் பள்ளி, சென்னை மாநகராட்சி, கல்வித் துறையின் நிர்வாகத்தின் கீழ் நிர்வகிக்கப்படுகிறது. சுமார் 2500 மாணவிகள் பயிலும் இப்பள்ளியில், 85 ஆசிரிய, ஆசிரியைகள் பணியாற்றிவருகின்றனர்.
# சென்னை பெண்கள் மேனிலைப் பள்ளி, இராட்லர் தெரு

## வகுப்புகள் மற்றும் பாடப்பிரிவுகள்

- 6 முதல் 10ம் வகுப்பு வரை தமிழ், தெலுங்கு மற்றும் ஆங்கில வழியில் கணிதம், அறிவியல் மற்றும் சமூக அறிவியல் பாடங்கள் போதிக்கப்படுகிறது.
- 11 மற்றும் 12ம் வகுப்புகளுக்கு கீழ்காணும் பாடப்பிரிவுகளில் வகுப்புகள் நடத்தப்படுகிறது.
| பாடப்பிரிவு குறியீட்டு எண் | பாடங்கள் | பயிற்று மொழி |  |
| --- | --- | --- | --- |
| 102 | இயற்பியல், வேதியியல், கணிப்பொறி அறிவியல், கணிதவியல் | ஆங்கிலம் |  |
| 103 | இயற்பியல், வேதியியல், உயிரியல், கணிதவியல் | தமிழ் மற்றும் ஆங்கிலம் |  |
| 204 | இயற்பியல், வேதியியல், உயிரியல், செவிலியர் பயிற்சி | தமிழ் |  |
| 207 | இயற்பியல், வேதியியல், உயிரியல், மனையியல் | தமிழ் |  |
| 208 | இயற்பியல், வேதியியல், தாவரவியல், விலங்கியல் | தமிழ் |  |
| 302 | கணிப்பொறி அறிவியல், வணிகவியல், கணக்குப் பதிவியல், பொருளியல் | ஆங்கிலம் |  |
| 308 | வணிகவியல், கணக்குப் பதிவியல், பொருளியல், வணிகக் கணிதம் | தமிழ் மற்றும் ஆங்கிலம் |  |
| 402 | கணிப்பொறி அறிவியல், வரலாறு, புவியியல், பொருளியல் | தமிழ் மற்றும் தெலுங்கு |  |
| 441 | மனையியல், ஆடைவடிவமைத்தல் மற்றும் தயாரித்தல் (தொழிற்கல்வி) | தமிழ் |  |
| 442 | மனையியல், ஊட்டச்சத்துணவியல் (தொழிற்கல்வி) | தமிழ் | } |
- வரையறுக்கப்பட்ட பாடதிட்டத்துடன், இசை, விளையாட்டு போன்ற இணைக் கல்வி பாடங்களும் மாணவிகளுக்கு போதிக்கப்பட்டு வருகின்றது
- நாட்டு நலப் பணித் திட்டம், சாரணியர் இயக்கம், இளம் செஞ்சிலுவை சங்கம் ஆகியவையும் சிறப்பாக செயல்படுத்தப்படுகிறது.
# சென்னை பெண்கள் மேனிலைப் பள்ளி, இராட்லர் தெரு

## முகவரி

**சென்னை பெண்கள் மேனிலைப் பள்ளி**  
எண்: 3, இராட்லர் தெரு, சூளை,சென்னை-600112  
மண்டலம்: 7 வட்டம்: 102  
தமிழ்நாடு, இந்தியா  
(டவுட்டன் மணி கூண்டு அருகில்; இந்தியன் ஓவர்சீஸ் வங்கி-புரசைவாக்கம் கிளை அருகில் உள்ள தெரு)  
தொலைபேசி எண்: +91-044-26402468  
மின் அஞ்சல்: cghssrotler112@gmail.com  
அருகாமை இரயில் நிலையம்: சென்னை சென்ட்ரல் மற்றும் சென்னை எழும்பூர்  
பேருந்து எண்கள்:  
சென்னை கோயம்பேட்டிலிருந்து:59, 59A, 59B, 59D, 159, 159A, 159B  
சென்னை பாரிமுனையிலிருந்து:7B, 7C, 7E, 7F, 7G, 7H, 7K, 7L, 7M, 42B, 42D, 64, 64A, 64B, 64C, 64D, 142, 242  
இதர இடங்களிலிருந்து: 29, 29A, 29B, 29D, 29L, 37, 37D, 38C, 138C  
அருகாமை பேருந்து நிறுத்தம்: டவுட்டன் அல்லது புவனேஷ்வரி
# எக்சாம்ப்

**எக்சாம்ப்** (*Xampp*) என்பது இலவசமாக மற்றும் திறந்த மூலக்கூறக வழங்கப்படும் இணைய வழங்கி பொதியாகும், இது அப்பாச்சி வழங்கி, மையெசுக்யூயெல் தரவுத்தளம், மேலும் பி.எச்.பி, பேர்ல் இயைபாக்கிகளைக் கொண்டுள்ளது.
# எக்சாம்ப்

## பெயர் வரலாறு

எக்சாம்ப் (xampp) என்ற பெயரின் விளக்கம்,  
- X - (அனைத்து இயங்குதளத்திலும் செயற்படும்)
- A - அப்பாச்சி எச்.டி.பி சேவையகம்
- M - மையெசுக்யூயெல்
- P - பிஎச்பி
- P - பேர்ல்  
இப் பொதியானது குனூ பொதுக் கட்டற்ற அனுமதியின்கீழ் இலவசமாக வழங்கப்படுகிறது. எக்சாம்ப் ஆனது மைக்கிரோசொப்ட் வின்டோசு, லினிக்சு, சோலாரிக்சு, மற்றும் மெக் ஓஎசு எக்ச் ஆகிய இயங்குதளங்களிக்கிற்காக உள்ளது.
# எக்சாம்ப்

## தேவைப்பாடுகளும் வசதிகளும்

எக்சாம்பானது ஒரே ஒரு கோப்பின் மூலமாக இலகுவாக ஒழுங்கமைக்கக் கூடியதகும். தொடர்ச்சியாக இதன் புதிய பதிப்புக்கள் பதிவேற்றப்படுகின்றன. மேலும் பிஎச்பி நிர்வாகம் மற்றும் ஒப்பின் எசுஎசுஎல் வசதிகளையும் இது கொண்டுள்ளது. இது முழுமையான, சிறிய மற்றும் நிலையான பதிப்புக்கள் தரப்படுகின்றன.
# சேந்தனார்

**சேந்தனார்** பன்னிரு திருமுறைகளில் ஒன்பதாம் திருமுறையில் அடங்கும் திருப்பல்லாண்டு பாடிய அருளாளர் ஆவார். இவர் திருவெண்காட்டிற்கு அருகில் நாங்கூர் என்னும் ஊரில் தோன்றியவர். பட்டினத்து அடிகளின் தலைமைக் கணக்காளராக இருந்த சமயம் அவரின் கட்டளைப்படி அவரது கருவூலத்தைத் திறந்து எல்லோரும் அதில் உள்ள பொருள்களை எடுத்துச்செல்லுமாறு செய்தார். இதை அறிந்த பட்டினத்தாரின் சுற்றத்தவர்கள் சோழ மன்னனிடம் முறையிடவே மன்னன் சேந்தனாரைச் சிறையில் அடைந்தான். சேந்தனார் பட்டினத்தாரின் அருளால் சிறையிலிருந்து விடுதலை பெற்றார்.
# சேந்தனார்

## தில்லையில் சேந்தனார்

சேந்தனார் தனது மனைவி மக்களுடன் தில்லைக்குச் சென்று விறகு வெட்டி விற்று வாழ்வு நடத்தினார். நாள்தோறும் விறகுவிற்றுப் பெற்ற பொருளிலிருந்து ஒரு சிவனடியார்க்கு உணவு அளித்து சிவத்தொண்டாற்றி வந்தார். ஒருநாள் நடராசப்பெருமானே சிவனடியாராக அவர் வீட்டிற்கு வந்து சேந்தனார் அளித்த களியை உணவாக ஏற்று அதன் ஒரு பகுதியைத் தமது திருமேனியில் காட்டிச் சேந்தனாரின் சிறந்த சிவபக்தியை உலகம் உணரும்படி செய்தருளினார்.
# சேந்தனார்

## திருப்பல்லாண்டு பாடுதல்

ஒருசமயம் சேந்தனார் சிதம்பரத்தில் இருக்கும்பொழுது மார்கழித் திருவாதிரைத் திருவிழாவின் போது நடராசப்பெருமான் எழுந்தருளி வரும் திருத்தேர் ஓடாது தடைப்பட்டு நின்றிருந்தது. அப்போது "சேந்தா தேர் நடக்கப் பல்லாண்டு பாடுக" என்று ஓர் அசரீரி கேட்டது. அது கேட்ட சேந்தனார் இறையவன் திருவருளால் "மன்னுக தில்லை வளர்க நம் பத்தர்கள்" எனத் தொடங்கும் திருப்பல்லாண்டு பாடி, வடம்பிடிக்காமல் தேர் தானே ஓடி இருப்பிடம் வந்து சேரச் செய்தார். இவ்வற்புதத்தைக் கண்ட அனைவரும் சேந்தனாரின் பத்தியைப் போற்றினார்கள்.
# சேந்தனார்

## வாழ்ந்த காலம்

கண்டராதித்த சோழ மன்னரின் (கி.பி. 947-957) ஆட்சிக் காலத்தில் தோன்றிய கல்வெட்டில், `கலி விசயன் தருணேந்து சேகரன்` என்ற தொடர்கள் காணப்படுகின்றன. `தருணேந்து சேகரன்` என்ற தொடர் சேந்தனார் பாடிய இரண்டாம் பதிகத்து மூன்றாம் பாடலில் உள்ளது. ஆகவே சேந்தனார் கண்டராதித்த சோழரின் காலத்துக்கு முற்பட்டவராதல் வேண்டும். பட்டினத்து அடிகளின் கணக்கர் என்பதால் இவரது காலம் ஒன்பதாம் நூற்றாண்டின் இறுதியும், பத்தாம் நூற்றாண்டின் தொடக்கமும் ஆகும் எனலாம்.
# பூந்துருத்தி நம்பிகாடநம்பி

**பூந்துருத்தி நம்பிகாடநம்பி** பன்னிரு திருமுறைகளில் ஒன்பதாம் திருமுறையில் அடங்கும் திருவிசைப்பா பாடிய அருளாளர்களில் ஒருவராவார்.
# பூந்துருத்தி நம்பிகாடநம்பி

## பிறப்பு

இவர் சோழ நாட்டில் காவிரியின் தென்கரையில் திருவையாற்றுக்கு அருகிலுள்ள திருப்பூந்துருத்தி என்னும் பாடல் பெற்ற சிவத்தலத்தில் அந்தணர் குலத்தில் தோன்றியவர். இவர் திருவாரூர், சிதம்பரம் என்ற இரண்டு தலங்களுக்கும் திருவிசைப்பாத் திருப்பதிகங்கள் அருளிச்செய்துள்ளார்.
# பூந்துருத்தி நம்பிகாடநம்பி

## வாழ்ந்த காலம்

முதல் இராஜாதிராஜனுடைய (கி.பி.1018 - 1054) 32 ஆம் ஆட்சியாண்டில் அமைந்த திருவையாற்றுக் கல்வெட்டில் `ஒலோகமாதேவீச்சரத்து ஸ்தானமுடைய சேத்திர சிவபண்டிதர்க்காகத் திருவாராதனை செய்யும் ஆத்திரையன் நம்பிகாட நம்பி` என்று காணப்படுவதால் பூந்துருத்தி நம்பிகாட நம்பியின் காலம் கி. பி. 10 ஆம் நூற்றாண்டின் பிற்பகுதியும் கி.பி. 11 ஆம் நூற்றாண்டின் முற்பகுதியும் எனலாம்.
# வேணாட்டடிகள்

**வேணாட்டடிகள்** பன்னிரு திருமுறைகளில் ஒன்பதாம் திருமுறையில் அடங்கும் திருவிசைப்பா பாடிய அருளாளர்களில் ஒருவராவார்.
# வேணாட்டடிகள்

## வேணாடு

வேணாடு என்பது தென் திருவாங்கூர்ப் பகுதிக்குரிய பழம்பெயர் ஆகும். வேணாடு, சேர நாட்டிற்கும் தென் பாண்டி நாட்டிற்கும் நடுவே உள்ளது.
# வேணாட்டடிகள்

## வழிபாடு

இந்நிலப்பகுதியை ஆண்ட அரசர் குடும்பத்தில் பிறந்து இறைவனை தமிழால் பாடிப் போற்றிய குறுநில மன்னரே வேணாட்டடிகள். இவர் சிவபெருமானிடத்துக் கொண்ட அளவற்ற பக்திப் பெருக்கால் பல சிவத்தலங்களுக்கும் சென்று சிவபெருமானைப் பாடி வழிபட்டார்.
# வேணாட்டடிகள்

## ஒரு பதிகம்

இவர் பாடிய திருவிசைப்பாப் பதிகம் ஒன்றே உள்ளது. அப்பதிகம் (கோயில்) சிதம்பரத்தில் எழுந்தருளிய இறைவன் மீது பாடப்பட்டதாகும்.
# சீனிவாசகம் தர்ம ராஜா

சீனிவாசகம் சகோதரர்கள் மலேசியா, பேராக், ஈப்போ வில் புகழ் பெற்றத் தமிழர்கள். இவர்களில் மூத்தவர் எஸ்.பி.சீனிவாசகம். இளையவர் டி. ஆர். சீனிவாசகம். இவருடைய முழுப் பெயர் தர்ம ராஜ சீனிவாசகம். சகோதரர்கள் இருவரும் இணைந்து 1953ல் மக்கள் முற்போக்கு கட்சியை (People’s Progressive Party) உருவாக்கினர். பின்னர் அக்கட்சியின் தலைவராக டி. ஆர். சீனிவாசகம் பொறுப்பு ஏற்றார்.  
மலாயா சுதந்திரம் அடைவற்கு முன்னால் உருவாக்கப் பட்ட சில அரசியல் கட்சிகளில் இக்கட்சியும் ஒன்று. இவருடைய தலைமைத் துவத்தின் கீழ் 1958 ஆம் ஆண்டு ஈப்போ முனிசிபல் மன்றம் கைப்பற்றப் பட்டது. சீனர்களின் ஆதிக்கத்தில் ஈப்போ இருந்தாலும் ஒரு தமிழரைச் சீனர்கள் தலைவராகத் தேர்ந்தெடுத்தனர். அனைத்து தரப்பு சீனர்களும் சீனிவாசகம் சகோதரர்களுக்கு முழுமையான ஆதரவை வழங்கினர்.  
அப்போதைய மலாயாவில் சகோதரர்கள் இருவரும் மிகவும் புகழ் பெற்ற வழக்கறிஞர்கள். இவர்கள் வாதாடி வென்ற பல வழக்குகள் மலாயா வாழ் மக்களிடையே அவர்களுக்கு நன்மதிப்பைப் பெற்றுத் தந்தன.
# சீனிவாசகம் தர்ம ராஜா

## வரலாறு

ஏழ்மையான நிலையில் உள்ளவர்களிடம் சகோதரர்கள் இருவரும் கட்டணம் வாங்காமல் நீதிமன்றத்தில் வழக்காடினர். வயதானவர்களுக்கு இலவசமான சமூகச் சேவைகளை வழங்கினர். அதுவே அவர்கள் அரசியலில் காலடி எடுத்து வைக்க மிக்க உறுதுணையாகவும் நல்ல ஓர் அடித் தளமாகவும் அமைந்தது.  
சீனர்கள், மலாய்க்காரர்கள், இந்தியர்கள் என மக்கள் அனைவரிடமும் சகோதரர்கள் இருவரும் விசுவாசமாக நடந்து கொண்டனர். 1957 ஆம் ஆண்டு ஈப்போவின் மக்களவை உறுப்பினராக டி.ஆர்.சீனிவாசகம் தெரிவு செய்யப்பட்டார். நாடாளுமன்றத்தில் ஈப்போ மக்களுக்காகக் குரல் கொடுத்தார். மனித அடிப்படை உரிமைகளுக்காகப் போராடினார்.
# சீனிவாசகம் தர்ம ராஜா

## வரலாறு

### சீனர்களின் ஆதரவு

பேராக் மாநிலம் மக்கள் முற்போக்கு கட்சியின் கோட்டை என்று சொல்லலாம். இந்த மாநிலத்தில் இருந்து அதிகமான ஆதரவு அக்கட்சிக்கு கிடைத்தது. குறிப்பாக, மலேசிய சீனர்கள் சமுதாயத்தின் வாக்காளர்கள் அக்கட்சிக்கு மிகுந்த ஆதரவை வழங்கினர்.  
1957-இல் ஈப்போவின் மக்களவை உறுப்பினராக இருந்த துன் லியோங் இவ் கோ என்பவர் மலாக்கா மாநிலத்தின் கவர்னராகப் பதவி உயர்வு பெற்றுச் சென்றார். அதனால் ஈப்போ நாடாளுமன்றத் தொகுதி காலியானது. அந்தத் தொகுதிக்கு டி.ஆர். சீனிவாசகத்தின் பெயர் முன்மொழியப் பட்டது.
# சீனிவாசகம் தர்ம ராஜா

## வரலாறு

### மலேசியர்களின் மலேசியா

சீன வாக்காளர்களின் ஆதரவினால் துன் லியோங் இவ் கோ நாடாளுமன்ற உறுப்பினராகத் தெரிவு செய்யப்பட்டார். அத்துடன் நாடாளுமன்றத்தில் எதிர்க் கட்சிகளின் தலைவராகவும் பதவி வகித்தார்.  
1965-ஆம் ஆண்டு Malaysian Solidarity Council எனும் மலேசிய ஒருமைப்பாட்டு மன்றத்தை உருவாக்கினார். இந்த மன்றத்தில் மக்கள் செயல் கட்சி, ஐக்கிய ஜனநாயக் கட்சி போன்றவை இடம் பெற்று இருந்தன. *மலேசியர்களின் மலேசியா* எனும் ஒரு புதிய கொள்கை மலேசியாவில் உருவாக்கப் பட வேண்டும் என்று வலியுறுத்தினார்.
# சீனிவாசகம் தர்ம ராஜா

## வரலாறு

### அரசியல்

சீனிவாசகம் சகோதரர்களின் கட்சி, 1954-ஆம் ஆண்டில் *பேராக் முன்னேற்றக் கட்சி* எனும் பெயரில் இருந்து 1956ல் *மக்கள் முன்னேற்றக் கட்சி* என்று மாற்றம் கண்டது. 1957-இல் நடந்த இடைத்தேர்தலில் ம.மு.க. ஈப்போ நாடாளுமன்றத் தொகுதியில் வெற்றி பெற்றது. 1959 ஆம் ஆண்டு நடந்த பொதுத் தேர்தலில் 4 நாடாளுமன்ற, 8 சட்டமன்ற இடங்களை வென்றது.  
1960 இடைத் தேர்தலில் மேலும் ஒரு நாடாளுமன்றத் தொகுதியை அக்கட்சி வென்றது. தொடர்ந்து வந்த தேர்தல்களில் பல இடங்களை வென்று சரித்திரம் படைத்தது. அதன் பிறகு நீண்ட காலம் வலுவான எதிர்க் கட்சியாகவும் ம.மு.க விளங்கி வந்தது.  
நாடு முழுமையும் இக்கட்சிக்கு 3000 கிளைகளும் 500,000 உறுப்பினர்களும் இருக்கிறார்கள். இப்போது 2010ஆம் ஆண்டுகளில் டத்தோ எம். கேவியஸ் என்பவர் தலைவராக இருக்கின்றார். புதிய தலைமுறையில் பதவிப் போராட்டங்கள் பல பரிணாமங்களில் மேடை ஏறி வருகின்றன. ஆனால், சீனிவாசகம் சகோதரர்கள் விட்டுச் சென்ற சுவடுகள் மட்டும் இன்னும் சுடர் விட்டுப் பிரகாசிக்கின்றன. அவை காலத்தால் அழிக்க முடியாதவை.
# சீனிவாசகம் தர்ம ராஜா

## வரலாறு

### டி.ஆர் சீனிவாசகம் பூங்கா

15 மார்ச் 1969-இல் டி.ஆர். சீனிவாசகம் மாரடைப்பினால் இறந்தார். அவர் இறக்கும் போது அவருக்கு வயது 48. அதிகமாகப் புகைபிடித்தல் அவருடைய மாரடைப்பிற்கு மூல காரணம் என்று மருத்துவர்கள் கூறுகின்றனர். அவருடைய உடல் ஈப்போ சாலைகளின் வழியாக எடுத்துச் செல்லப் பட்ட போது 150,000 பேர் தெருக்களில் நின்று இறுதி மரியாதை செய்தனர். பெரும்பாலான மக்கள் வேலைக்குச் செல்லாமல் விடுப்பு எடுத்து இறுதி ஊர்வலத்தில் கலந்து கொண்டனர்.  
அவர் இறந்த பிறகு அன்னார் ஆற்றிய சேவைகளுக்கு மரியாதை செய்ய பேராக் மாநில மக்கள் விரும்பினர். அதன் படி 1960 ஆம் ஆண்டு ஈப்போவின் காரனேஷன் பூங்காவின் பெயர் டி.ஆர்.பூங்கா என்று பெயர் மாற்றம் செய்யப் பட்டது. ஆயிரக் கணக்கான மலர்ச் செடிகள் இந்த அழகிய பூங்காவில் உள்ளன.
# சீனிவாசகம் தர்ம ராஜா

## வரலாறு

### சேவைகள்

டி.ஆர். சீனிவாசகம் அவர்கள் பேராக் வாழ் மக்களுக்கு நிறைய உதவிகளைச் செய்து உள்ளார். இவருக்கு அங்காடிக்காரர்கள், தொழிலாளர்கள், சாப்பாட்டுக் கடைக்காரர்கள் அன்றாட நண்பர்களாக இருந்து உள்ளனர். பள்ளிப் பிள்ளைகளுக்கு கைச் செலவுகளுக்கு காசு கொடுக்கும் ஒரு பழக்கம் இவரிடம் இருந்துள்ளது. அதனால் அவருடைய அலுவலகத்தின் முன் அனுதினமும் பள்ளிச் சீருடை அணிந்த மாணவர்களைப் பார்க்க முடியும்.  
ஈப்போ இளைஞர்கள் விளையாட்டுத் துறையில் சிறந்து விளங்க வேண்டும் என்று அவர்களுக்குக் கணிசமான அளவு மான்யம் வழங்கி ஊக்கம் அளித்துள்ளார். கிந்தா இந்தியர் காற்பந்து சங்கத்தின் புரவலராகப் பணியாற்றிய காலத்தில் பல இந்தியக் காற்பந்து வீரர்கள் தோன்றுவதற்கு இவர் முன்னோடியாக இருந்து இருக்கிறார்.  
ஈப்போ நகராட்சி மன்றத்தின் தலைவராக இருக்கும் போது இவர் நூற்றுக்கணக்கான இந்தியர்களுக்கு வேலை வாய்ப்புகளை வழங்கி இருக்கிறார். பல ஆயிரம் பேருக்கு குடியுரிமை பெற்றுத் தருவதில் முன்னோடியாகவும் திகழ்ந்து உள்ளார். இவருடைய அலுவலகத்தில் யார் எப்பொழுது வேண்டும் என்றாலும் நுழைந்து உதவிகள் கேட்கலாம். சீன மொழியில் நன்கு பேசக் கூடிய இவர் கடைசி வரை திருமணம் செய்து கொள்ளவே இல்லை. இவருடைய சகோதரி ஒருவர் இன்னும் ஈப்போவில் வாழ்கிறார்.
# சீனிவாசகம் தர்ம ராஜா

## மேற்கோள்

- People's Progressive Party மக்கள் முன்னேற்றக் கட்சி
- The Federal Territory PPP கூட்டரசுப் பகுதி மக்கள் முன்னேற்றக் கட்சி
- The Man Who Fought for Justice, நீதிக்குப் போராடிய மனிதர்
- அலிரான் கண்ணோட்டம்
- Lim Kit Siang லிம் கிட் சியாங்
# மக்கள் குரல் (சிற்றிதழ்)

**மக்கள் குரல்** பர்மாவிலிருந்து 1961ம் ஆண்டில் வெளிவந்த ஒரு நாளிதழாகும்.
# மக்கள் குரல் (சிற்றிதழ்)

## ஆசிரியர்

- ஜலீல் மரைக்காயர்
# மக்கள் குரல் (சிற்றிதழ்)

## உள்ளடக்கம்

ஒரு தினசரி இதழ் என்ற அடிப்படையில் பர்மிய இந்திய செய்திகளுக்கும், இலக்கிய செய்திகளுக்கும் முக்கியத்துவம் கொடுக்கப்பட்டிருந்தன. இஸ்லாமிய உலக செய்திகள் இதில் உள்ளடக்கப்பட்டிருந்தன. இடைக்கிடையே தரமான ஆய்வுக் கட்டுரைகளும் இலக்கிய ஆக்கங்களும் இடம்பெற்றிருந்தன.
# மக்கள் நேசன் (சிற்றிதழ்)

**மக்கள் நேசன்** இந்தியா, தமிழ்நாடு, சென்னையிலிருந்து 1991ம் ஆண்டில் வெளிவந்த ஒரு மாத இதழாகும். மக்கள் நேசன் இதழின் மாத வெளியீடு
# மக்கள் நேசன் (சிற்றிதழ்)

## ஆசிரியர்

- முனைவர் கேப்டன் அமீர் அலி
# மக்கள் நேசன் (சிற்றிதழ்)

## உள்ளடக்கம்

தரமான இலக்கிய ஆக்கங்களையும், இஸ்லாமிய அறிவியல் ஆக்கங்களையும் இது உள்ளடக்கியிருந்தது.
# மக்கா (சிற்றிதழ்)

**மக்கா** இந்தியா, தமிழ்நாடு, சென்னையிலிலிருந்து வெளிவந்த ஒரு மாத இதழாகும்.
# மக்கா (சிற்றிதழ்)

## ஆசிரியர்

- மௌலவி முஹம்மது சுலைமான் பாகவி.
# மக்கா (சிற்றிதழ்)

## உள்ளடக்கம்

இவ்விதழ் அல்குர்ஆன் வசன விளக்கங்களையும், அல் ஹதீஸ் விளக்கங்களையும் தனக்கத்தே கொண்டிருந்தது. இடைக்கிடையே தரமான ஆய்வுக் கட்டுரைகளும், இலக்கிய ஆக்கங்களும் இடம்பெற்றிருந்தன.
# மத்ஹுல் இஸ்லாம் (இதழ்)

**மத்ஹுல் இஸ்லாம்** இந்தியா, தமிழ்நாடு சென்னையிலிருந்து 1927ம் ஆண்டில் வெளிவந்த ஒரு மாத இதழாகும்.
# மத்ஹுல் இஸ்லாம் (இதழ்)

## பொருள்

'மத்ஹுல் இஸ்லாம்' என்றால் 'இஸ்லாமியப் புகழ்' என்று பொருள்படும்.
# மத்ஹுல் இஸ்லாம் (இதழ்)

## உள்ளடக்கம்

இசுலாமிய ஆய்வுக்கட்டுரைகள், கொள்கை விளக்கக் கட்டுரைகள், திருக்குர்ஆன் விளக்கவுரைகள் ஆகியன இடம்பெற்றிருந்தன.
# ஆனந்த போதினி

**ஆனந்த போதினி** 20ம் நூற்றாண்டின் முதற் பகுதியில் இந்தியாவில் இருந்து மாதாந்தம் வெளிவந்த தமிழ் சிற்றிதழ் ஆகும். இந்த இதழுக்கு ஒர் ஆசிரியர் குழு பொறுப்பாக இருந்தது. இது சிறப்பான கட்டுரைகளையும், பயனாகுகிற குறிப்புகளையும் தொடர் நாவலையும், கதைகளையும் வெளியிட்டது. 1915 ஆம் ஆண்டு முதல் வெளியாகத் தொடங்கியது. நாகவேடு முனுசாமி முதலியார் இதனைத் தொடங்கினார். 1960கள் வரை வெளியானதாகத் தெரிகிறது. முதலாமாண்டு முடிவில் (1916), இதழொன்று மொத்தம் 5000 பிரதிகள் விற்பனையாவதாக ஆனந்த போதினி செய்தி வெளியிட்டது. ஆரணி குப்புசாமி முதலியார் பொன்ற எழுத்தாளர்களின் புதினங்களில் இவ்விதழில் தொடர்கதைகளாக வெளியாகின. இதற்கு போட்டியாக 1925 இல் தொடங்கப்பட்ட இதழே ஆனந்த விகடன்.  
ஆனந்த போதினியின் இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# ஆனந்த போதினி

## உசாத்துணைகள்

- ஆனந்த போதினி
- The house of happy humour
- Early novels in India Meenakshi Mukherjee
- Press in India, 1965
# சக்தி (இதழ்)

**சக்தி** என்பது 1940களில் வெளிவந்த ஒரு இந்தியத் தமிழ் மாத இதழாகும். இதன் ஆசிரியர் வை. கோவிந்தன், இவர் மலேசியாவில் தன் செய்த வட்டித் தொழில் பிடிக்காமல் சொந்த நாட்டுக்குத் திரும்பினார், இதழ் தொழிலில் எந்தவித அனுபவம் இல்லாமல் தன் வியாபார அறிவு ஒன்றைக் கொண்டு இந்த இதழை 1939ஆம் ஆண்டு ஆகத்து மாதம் ஆரம்பித்தார். இது விளம்பரங்கள், கட்டுரைகள், அரிய புகைப்படங்கள், கதை, கவிதை, துணுக்கு என அதிக பக்கங்களில் வெளியிட்டது.  
துவக்கத்தில், 'டைம்' இதழ் அளவிலும் அமைப்பிலும் இது வந்து கொண்டிருந்தது. பிறகு புத்தக வடிவம் பெற்றது. கனத்த அட்டையுடன், வெள்ளைத் தாளில் அச்சில் வந்த 'சக்தி' ஒரு சில கதைகள், ஒன்றிரண்டு கவிதைகளோடு, 'ரீடர்ஸ் டைஜஸ்ட்' பாணியில் பலசுவைக் கட்டுரைகளையும், அறிவு தொடர்பான விசயங்களையும், துணுக்குகளையும் சேகரித்து வழங்கியது. வெகு காலம்வரை தி. ஜ. ர. (தி. ஜ. ரங்கநாதன்) இதன் ஆசிரியராகப் பொறுப்பு வகித்தார். அவருக்குப் பிறகு சுப. நாராயணன் என்ற எழுத்தாளர் இதன் ஆசிரியராகச் செயலாற்றினார். சில வருடங்களுக்குப் பின்னர் கு. அழகிரிசாமியும் தொ. மு. சி. ரகுநாதனும் பொறுப்பேற்று ‘சக்தி' பத்திரிகையை உருவாக்கி வந்தனர். காலப்போக்கில், 'சக்தி' இதழ் நிறுத்தப்பட்டது.  
இந்த இதழ்களில் சில தமிழம் "நாள் ஒரு நூல்" திட்டத்தில் எண்ணிம வடிவில் பாதுகாக்கப்பட்டுள்ளன.
# சக்தி (இதழ்)

## வரலாறு

1930ஆம் ஆண்டு இந்திய விடுதலைப் போராட்டத்தில் உப்புச் சத்தியாகிரகம் நடைபெற்றபோது, ஆங்கிலேய அரசாங்கம் இதற்கு மக்கள் அணி திரள கூடும் என்பதால் போராட்டத்தை ஒடுக்க கடும் நடவடிக்கையை எதிர்ப்பாளர்கள் மீது எடுத்தது. இதனால் விடுதலைப் போராட்டத்தில் தளர்ச்சி ஏற்பட்டது, இத்தளர்ச்சியை சமாளிக்க மக்கள் உள்ளங்களில் விடுதலைக் உணர்ச்சியை ஏற்படுத்த இதழ்கள் பெரிதும் உதவும் என்று சிலர் முயன்றனர். இதன் விளைவு 30களில் தமிழில் காந்தி, சுதந்திரச் சங்கு, மணிக்கொடி, தினமணி போன்ற இதழ்கள் தோன்றின, இதைத் தொடர்ந்து வை. கோவிந்தன் என்பவரால் மக்களிடையில் விடுதலை உணர்ச்சியை ஏற்படுத்தவும், காந்திய கொள்கையை பரப்பவும் இந்த இதழை 1939 ஆகத்து மாதத்தில் தொடங்கப்பட்டது.  
தொடக்கத்தில் ஆறு இதழ்கள் ஒரு மலர் என்றும், பின்னர் 12 இதழ்கள் ஒரு மலர் என்றும் காணப்பட்டுள்ளன. இடையில் சில இதழ்கள் வராமல் போனால் அடுத்த வந்த இதழ் இரண்டு மாதங்களுக்கு அல்லது மூன்று மாதங்களுக்கு இணைந்த ஒரே இதழாகக் கணக்கிடப்பட்டது. திசம்பர் 1951 முதல் அக்டோபர் 1953 வரை சக்தி இதழ் வெளிவராமல் இருந்தது. நவம்பர் 1953 முதல் ஏப்ரல் 1954 வரை மறுபடியும் வெளிவந்தன. மார்ச் 1950க்கு பிறகு, பத்திரிகைக் காகிதக் கட்டுப்பாட்டுச் சட்டம் வந்ததை ஓட்டி, இதழாக வராமல் நூலாக சக்தி வந்தது.
# சக்தி (இதழ்)

## கொள்கைகள்

அரசியற்கொள்கையை பொறுத்தவரை, தமிழ்நாட்டிலுள்ள பெரும்பான்மையான இதழ்கள் பின்பற்றிய காந்திய வழியில் விடுதலை உணர்ச்சியை பரப்பும் நோக்கில் இறுதிவரை காந்திய கொள்கையில் மாறுபாடு இன்றிச் செயல்பட்டது. பாக்கித்தான் பிரிவினையை காந்தியின் கருத்தை மீறி சக்ரவர்த்தி இராசகோபாலாச்சாரி ஆதரித்ததை எதிர்த்தது. "மகாத்மா வாழ்க! ராஜாஜி வாழ்க!" என்று கூறி வந்த சக்தி இதழ், இப்பிரச்சனையில் காந்தி கருத்தை ஏற்று இராசகோபாலாச்சாரியை எதிர்த்தது.
# சக்தி (இதழ்)

## சிறப்புகள்

இந்த இதழ் ஆங்கில மாதங்களையும் ஆண்டுகளையும் முன் அட்டையில் குறிப்பிடாமல், பின் அட்டையில் ஆங்கில மாதத்தோடு ஆண்டும் குறிப்பிட்டு வெளிவந்தது. முன் அட்டையில் தமிழ் ஆண்டோடு தமிழ் மாதங்களின் பெயருடன் வெளிவந்தது.
# மில்க் வைற் செய்தி (இதழ்)

**மில்க் வைற் செய்தி **1980 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க.சி.குலரத்தினம் ஆவார். இது துணுக்குச் செய்திகள் நிறைய வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# மில்க் வைற் செய்தி (இதழ்)

## உசாத்துணைகள்

- நாள் ஒரு நூல்
# நங்கை (இதழ்)

**நங்கை ** 1990 களில் இலங்கையில் இருந்து மாதம் இருமுறை வெளிவந்த தமிழ் சிற்றிதழ் ஆகும்.
# நங்கை (இதழ்)

## நிர்வாகம்

#### ஆசிரியர்

- திருமதி சரோஜா சிவச்சந்திரன்
# நங்கை (இதழ்)

## நிர்வாகம்

#### வெளியீடு

பெண்கள் அபிவிருத்திக்கான நிலையம், 07, ரத்னம் ஒழுங்கை, வண்ணார்பண்ணை, யாழ்ப்பாணம்
# நங்கை (இதழ்)

## உள்ளடக்கம்

மகளிர் சார்ந்த பல ஆக்கங்களையும், மகளிர் அமைப்புகளின் ஆக்கங்களையும் இது கொண்டிருந்தது. மகளிர் விழிப்புணர்வு கட்டுரைகள், கேள்வி பதில், சிறுகதைகள், கவிதைகள் போன்றன இடம்பெற்றிருந்தன. யாழ்ப்பாண பெண்களின் கல்விநிலை குறித்த தொடர்கட்டுரை அநேகரின் வரவேற்பினைப் பெற்றிருந்தது.  
இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# நங்கை (இதழ்)

## உசாத்துணைகள்

- நாள் ஒரு நூல்
# சுதந்திரச்சங்கு (இதழ்)

**சுதந்திரச்சங்கு** 30-01-1930 இல் இந்தியா சங்கு கணேசன் சங்கு சுப்பிரமணியன் ஆகியோரால் துவக்கப்பட்ட தமிழிதழ் ஆகும். வாரம் இருமுறை, மும்முறை வெளிவந்த தமிழ் சிற்றிதழ் ஆகும். இதன் ஆசிரியர் சங்கு சுப்பிரமணியம் ஆவார். இது காந்தியக் கருத்துகளை வெளியிட்டது. இந்த இதழ் 75000 பிரதிகள் வரை விற்றன. விடுதலைப்போருக்கு ஆதரவாகச் செயல்பட்டவர்கள் இந்த இதழை நூற்றுக்கணக்கில் வாங்கி மக்களிடையே விநியோகித்தனர். இதில் வெளியான கார்ட்டூன்கள் மக்களால் பெரிதும் மதிக்கப்பட்டன.
# சுதந்திரச்சங்கு (இதழ்)

## வரலாறு

1930களின் ஆரம்ப வருடங்களில், காலணா விலையுள்ள வாரப் பத்திரிகையாக சுதந்திரச்சங்கு வளர்ந்தது. காந்திய இலட்சியத்துடன், இந்திய விடுதலைப் போராட்டத்தில், சங்கு தீவிரமான பங்கு ஆற்றியது. விறுவிறுப்பும் வேகமும் நிறைந்த கட்டுரைகள் இதில் வந்தன. அதன் விளைவாக, பிரித்தானிய ஆட்சியின் அடக்குமுறைக்கு இது இலக்காயிற்று.  
பின்னர், 1932இல் ‘சுதந்திரச் சங்கு‘ மீண்டும் தோன்றியது. “தமிழ்த் தொண்டுதான் சங்குக்கு மூச்சு” என்று அறிவித்து வளர்ந்த இது மாதம் இருமுறை இதழாக வெளிவந்தது. தி. ஜ. ரங்கநாதன் இதன் துணை ஆசிரியராகப் பணியாற்றினார்.  
சமூகப் பிரச்னைகள் பற்றிய கட்டுரைகள், சிந்தனைகள், ‘சங்கு‘ வில் இடம் பெற்றிருந்தன. வ. ரா., ந. பிச்சமூர்த்தி, கு. ப. ராஜகோபாலன், சிட்டி ஆகியோர் இதில் தொடர்ந்து எழுதியிருக்கிறார்கள். புதுமைப்பித்தனின் ஆரம்பகாலக் கதைகள் சிலவும் இதில் இடம் பெற்றுள்ளன. சி. சு. செல்லப்பாவின் கதை ‘சுதந்திரச் சங்கு‘வில்தான் பிரசுரமாயிற்று. அதன் பிறகு அவ்வப்போது அவர் அதில் கதை எழுதியுள்ளார்.  
‘சுதந்திரச் சங்கு‘ பத்திரிகையில் முக்கியமாகக் குறிப்பிடப்பட வேண்டியது அதன் ஆசிரியர் பக்கம் ஆகும். சங்கு ஆசிரியர் புதிய எழுத்தாளர்களுக்கு ஊக்கம் அளித்து உற்சாகம் ஊட்டினார். திறமையைக் கண்ட இடத்து, அதை வரவேற்றுப் பாராட்டி அதன் வளர்ச்சிக்கு உதவும் வகையில் யோசனைகள் கூறி ஆதரித்தார். தமிழ்ச் சிறுகதைகளின் வளர்ச்சிக்கான ஆலோசனைகள், உரைநடை பற்றிய கருத்துக்கள், கட்டுரை சம்பந்தமான சிந்தனைகள் - இப்படிப் பலவகைகளிலும் பயனுள்ள விஷயங்களை ஆசிரியர் பக்கம் எடுத்துச் சொன்னது. சங்கு சுப்பிரமணியமும் தி. ஜ. ர. வும் இத்தகைய எண்ணங்களை எழுதி வழிகாட்டியிருக்கிறார்கள்.  
இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# சுதந்திரச்சங்கு (இதழ்)

## உசாத்துணைகள்

- நாள் ஒரு நூல்
- திராவிட மாயை - சுப்பு
# பண்பாடு (இதழ்)

**பண்பாடு **1990 களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் க. சண்முகலிங்கம் ஆவார். இது தமிழ்ப் பண்பாட்டினை காட்டுகிற படைப்புகளை இலக்கியங்களிலிருந்தும் சூழலிலிருந்தும் தொகுத்து வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
# பண்பாடு (இதழ்)

## உசாத்துணைகள்

- நாள் ஒரு நூல்